"แอปเปิล" ติดไวรัส? ดิ่งกว่า 3% หลังคาดรายได้วูบ! - FINNOMENA
เมื่อวันที่ 17 ก.พ. แอปเปิลระบุว่า รายได้ของบริษัทมีแนวโน้มจะไม่เป็นไปตามเป้าในไตรมาสเดือนมี.ค. เนื่องจากไวรัสโควิด-19 ทำให้การผลิตไอโฟนชะลอตัวและดีมานด์อ่อนแรงลงในจีน
19 ก.พ. 2563

เมื่อวันที่ 17 ก.พ. แอปเปิลระบุว่า รายได้ของบริษัทมีแนวโน้มจะไม่เป็นไปตามเป้าในไตรมาสเดือนมี.ค. เนื่องจากไวรัสโควิด-19 ทำให้การผลิตไอโฟนชะลอตัวและดีมานด์อ่อนแรงลงในจีน
ส่งผลให้ราคาหุ้นแอปเปิล อิงค์ ดิ่งลงกว่า 3% ในการซื้อขายก่อนเปิดตลาดหุ้นวอลล์สตรีทใ หลังบริษัทยอมรับว่ารายได้ในเดือนม.ค.-มี.ค. ซึ่งเป็นไตรมาส 2 ตามปีงบการเงินของบริษัทอาจต่ำกว่าคาด
แอปเปิลระบุว่า การผลิต iPhone ในจีนได้สะดุดลงชั่วคราว เนื่องจากสายการผลิตได้หยุดชะงักลง ขณะที่จีนประกาศขยายวันหยุดในช่วงเทศกาลตรุษจีน ส่งผลให้ร้านค้าและโรงงานจำนวนปิดการดำเนินงานนานกว่าที่มีการคาดการณ์ไว้
ทั้งนี้ก่อนหน้านี้ แอปเปิลคาดการณ์ว่า รายได้ของบริษัทจะอยู่ในช่วง 6.3-6.7 หมื่นล้านดอลลาร์ในในเดือนม.ค.-มี.ค. ซึ่งเป็นไตรมาส 2 ตามปีงบการเงินของบริษัท
ที่มา : https://www.cnbc.com/2020/02/18/apple-shares-slide-after-coronavirus-revenue-guidance-warning.html
แท็ก:
แชร์บทความ: